GUNKUL กระฉูด 8% รับแผนแตกไลน์กัญชง-ตุน Backlog แน่น! หนุนกำไร Q1 โตแรง
GUNKUL กระฉูด 8% รับแผนแตกไลน์กัญชง-ตุน Backlog แน่น! หนุนกำไร Q1 โตแรง
GUNKUL กระฉูด 8% รับแผนแตกไลน์กัญชง-ตุน Backlog แน่น! หนุนกำไร Q1 โตแรง
16 มี.ค. 2564

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 10.23 น. อยู่ที่ระดับ 3.68 บาท ปรับตัวขึ้น 0.28 บาท หรือ 8.24% สูงสุดที่ระดับ 3.74 บาท ต่ำสุดที่ระดับ 3.44บาท ด้วยมูลค่าการซื้อขาย 955.20  ล้านบาท
ทั้งนี้ราคาหุ้นปรับตัวขึ้นอย่างมีนัยสำคัญในวันนี้ และเป็นการปรับตัวขึ้น 3 วันทำการติดต่อกัน นับตั้งแต่ราคาหุ้นอยู่ที่ระดับ 3 บาท เมื่อวันที่ 11 มี.ค.2564

โดย บล.คันทรี่ กรุ๊ป ระบุในบทวิเคราะห์ คาดว่ากำไรของบริษัทในไตรมาส 1/64 จะเติบโตทั้งเมื่อเทียบจากปีก่อน และเมื่อเทียบจากไตรมาสก่อน จากการรับรู้กำไรโรงไฟฟ้าพลังงานแสงอาทิตย์ 140MW ที่เพิ่มเข้ามาตั้งแต่ไตรมาส 4/63
ทั้งนี้ ในปี 2564 ผลประกอบการมีแนวโน้มที่เป็นบวก ด้วยกำลังการผลิตไฟฟ้าที่เพิ่มเข้ามาตั้งแต่ในปี 2563 (161MW) และการทยอยรับรู้รายได้จากงานในมือ (Backlog) ในธุรกิจ EPC ที่มีมูลค่ารวมกว่า 8.5 พันล้านบาท
ส่วนในปี 2564-2566 บริษัทตั้งงบลงทุนไว้ราว 1.7 หมื่นล้านบาท เพื่อใช้ในการขยายกำลังการผลิตไฟฟ้าอีกราว 400 – 500MW (โดยตั้งเป้าเอาไว้ที่ 1,000MWภายในปี 2566  ซึ่งเพิ่มขึ้น 80% จากปัจจุบัน) นอกจากนี้ Upside จากการทำฟาร์มกัญชง-กัญชา และการพัฒนาผลิตภัณฑ์ที่เกี่ยวข้อง
 